Α4-0126/96

Απόφαση επί της κοινής θέσης του Συμβουλίου για την πρόταση κανονισμού (ΕΚ) του Συμβουλίου σχετικά με την πολιτική και τη διαχείριση της επισιστιστικής βοήθειας και των ειδικών δράσεων στήριξης για την επισιτιστική ασφάλεια (C4-0097/96 - 95/0160(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0097/96 - 95/0160(SYN) (( EE C 87 της 25.3.1996, σ. 34)),

- έχοντας υπόψη τη γνωμοδότησή του σε πρώτη ανάγνωση ((EE C 17 της 22.1.1996, σελ. 419)) επί της πρότασης της Επιτροπής προς το Συμβούλιο COM(95)0283) ((ΕΕ C 253 της 29.9.1995, σελ. 10)),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Ανάπτυξης και Συνεργασίας (A4-0126/96),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Πρώτη αιτιολογική σκέψη

>Αρχικό κείμενο>

ότι η επισιτιστική βοήθεια αποτελεί μία από τις σημαντικότερες πλευρές της κοινοτικής πολιτικής αναπτυξιακής συνεργασίας[semigr ]

>Κείμενο μετά την ψηφοφορία στο ΕΚ>

ότι η επισιτιστική βοήθεια εξακολουθεί να παραμένει μέχρι σήμερα μία από τις σημαντικότερες πλευρές της κοινοτικής πολιτικής αναπτυξιακής συνεργασίας[semigr ]

(Τροπολογία 2)

Δεύτερη αιτιολογική σκέψη

>Αρχικό κείμενο>

ότι η επισιτιστική βοήθεια πρέπει να ενταχθεί στην πολιτική των αναπτυσσομένων χωρών για τη βελτίωση της επισιτιστικής τους ασφάλειας, ιδίως με την καθιέρωση επισιτιστικών στρατηγικών.

>Κείμενο μετά την ψηφοφορία στο ΕΚ>

ότι η επισιτιστική βοήθεια πρέπει να ενταχθεί στην πολιτική των αναπτυσσομένων χωρών για τη βελτίωση της επισιτιστικής τους ασφάλειας, ιδίως με την καθιέρωση επισιτιστικών στρατηγικών, που θα αποτελούν στοιχείο της καταπολέμησης της φτώχειας, με απώτερο στόχο να μην υπάρχει πλέον ανάγκη επισιτιστικής βοήθειας[semigr ]

(Τροπολογία 3)

Τρίτη αιτιολογική σκέψη

>Αρχικό κείμενο>

ότι η Ευρωπαϊκή Κοινότητα και τα κράτη μέλη της συντονίζουν στενά τις πολιτικές τους στον τομέα της αναπτυξιακής συνεργασίας και συνεννοούνται σχετικά με τα προγράμματά τους για την επισιτιστική βοήθεια[semigr ] ότι η Κοινότητα συμμετέχει με τα κράτη μέλη της σε ορισμένες διεθνείς συμφωνίες στον τομέα αυτόν, ιδίως στη Σύμβαση για την Επισιτιστική Βοήθεια,

>Κείμενο μετά την ψηφοφορία στο ΕΚ>

ότι η Ευρωπαϊκή Κοινότητα και τα κράτη μέλη της συντονίζουν στενά τις πολιτικές τους στον τομέα της αναπτυξιακής συνεργασίας ως προς τα προγράμματα επισιτιστικής βοήθειας και τις ειδικές δράσεις στήριξης για την επισιτιστική ασφάλεια[semigr ] ότι η Κοινότητα συμμετέχει με τα κράτη μέλη της σε ορισμένες διεθνείς συμφωνίες στον τομέα αυτόν, ιδίως στη Σύμβαση για την Επισιτιστική Βοήθεια,

(Τροπολογία 4)

Έκτη αιτιολογική σκέψη

>Αρχικό κείμενο>

ότι η επισιτιστική βοήθεια και οι δράσεις στήριξης για την επισιτιστική ασφάλεια, ως βασικές πλευρές της κοινοτικής πολιτικής αναπτυξιακής συνεργασίας, πρέπει να αποτελούν στόχους όλων των κοινοτικών πολιτικών, οι οποίες ενδέχεται να επηρεάσουν τις αναπτυσσόμενες χώρες[semigr ]

>Κείμενο μετά την ψηφοφορία στο ΕΚ>

ότι η επισιτιστική βοήθεια και οι δράσεις στήριξης για την επισιτιστική ασφάλεια, ως βασικές πλευρές της κοινοτικής πολιτικής αναπτυξιακής συνεργασίας, πρέπει να αποτελούν στόχους όλων των κοινοτικών πολιτικών, οι οποίες ενδέχεται να επηρεάσουν τις αναπτυσσόμενες χώρες, ιδιαίτερα μάλιστα όσον αφορά την οικονομική μεταρρύθμιση και τις διαρθρωτικές προσαρμογές[semigr ]

(Τροπολογία 5)

Αιτιολογική σκέψη 6α) (νέα)

>Κείμενο μετά την ψηφοφορία στο ΕΚ>

ότι οι υπευθυνότητες των ανδρών και των γυναικών για την εξασφάλιση της διατροφής σε οικογενειακό επίπεδο είναι διαφορετικές και ότι, ως εκ τούτου, οι διαφορετικοί ρόλοι των ανδρών και των γυναικών πρέπει να λαμβάνονται συστηματικά υπόψη κατά την προετοιμασία προγραμμάτων για την επίτευξη επισιτιστικής ασφάλειας[semigr ]

(Τροπολογία 6)

Αιτιολογική σκέψη 6β) (νέα)

>Κείμενο μετά την ψηφοφορία στο ΕΚ>

ότι είναι σημαντικό να ενισχυθεί η συμμετοχή των γυναικών και των κοινοτήτων στις δράσεις για την επισιτιστική ασφάλεια σε εθνικό, περιφερειακό, τοπικό ως και σε οικογενειακό επίπεδο[semigr ]

(Τροπολογία 7)

Όγδοη αιτιολογική σκέψη

>Αρχικό κείμενο>

ότι η επισιτιστική βοήθεια αποτελεί κύριο στοιχείο της κοινοτικής πολιτικής για την πρόληψη και την παρέμβαση σε καταστάσεις κρίσεως στις αναπτυσσόμενες χώρες, και ότι, στο πλαίσιο αυτό, η χρήση του πρέπει να γίνεται λαμβάνοντας υπόψη τον βασικό του ρόλο ως παράγοντος κοινωνικής και πολιτικής σταθερότητας[semigr ]

>Κείμενο μετά την ψηφοφορία στο ΕΚ>

ότι η επισιτιστική βοήθεια αποτελεί κύριο στοιχείο της κοινοτικής πολιτικής για την πρόληψη και την παρέμβαση σε καταστάσεις κρίσεως στις αναπτυσσόμενες χώρες, και ότι, στο πλαίσιο αυτό, η χρήση του πρέπει να γίνεται λαμβάνοντας υπόψη τις κοινοτικές και πολιτικές συνέπειες που ενδέχεται να έχει[semigr ]

(Τροπολογία 8)

Δέκατη τρίτη αιτιολογική σκέψη

>Αρχικό κείμενο>

ότι είναι δυνατόν να ενισχυθεί η στήριξη της Κοινότητας στις προσπάθειες των αναπτυσσομένων χωρών για την επισιτιστική ασφάλεια μέσω μιας μεγαλύτερης ευελιξίας της επισιτιστικής βοήθειας, ώστε, υπό ορισμένες συνθήκες, οι δράσεις της επισιτιστικής βοήθειας να αντικαθίστανται από χρηματοδοτική στήριξη υπέρ των δράσεων που αφορούν την επισιτιστική ασφάλεια και ειδικότερα τη γεωργική ανάπτυξη και την ανάπτυξη της παραγωγής βασικών ειδών διατροφής[semigr ]

>Κείμενο μετά την ψηφοφορία στο ΕΚ>

ότι είναι δυνατόν να ενισχυθεί η στήριξη της Κοινότητας στις προσπάθειες των αναπτυσσομένων χωρών για την επισιτιστική ασφάλεια μέσω μιας μεγαλύτερης ευελιξίας της επισιτιστικής βοήθειας, ώστε, υπό ορισμένες συνθήκες, οι δράσεις της επισιτιστικής βοήθειας να αντικαθίστανται από χρηματοδοτική στήριξη υπέρ των δράσεων που αφορούν την επισιτιστική ασφάλεια και ειδικότερα τη γεωργική ανάπτυξη και την ανάπτυξη της παραγωγής βασικών ειδών διατροφής, ιδίως σύμφωνα με τις περιβαλλοντικές ανάγκες και τα συμφέροντα των μικροκαλλιεργητών και των αλιέων[semigr ]

(Τροπολογία 9)

Δέκατη τέταρτη αιτιολογική σκέψη

>Αρχικό κείμενο>

ότι η Κοινότητα μπορεί να βοηθήσει τους ενδεείς πληθυσμούς στις αγροτικές και αστικές περιοχές των αναπτυσσομένων χωρών συμμετέχοντας στη χρηματοδότηση των δράσεων στήριξης για την επισιτιστική ασφάλεια με την αγορά τροφίμων, σπόρων προς σπορά, γεωργικών εργαλείων και μέσων παραγωγής καθώς και με προγράμματα αποθεματοποίησης, με συστήματα έγκαιρου συναγερμού, συγκέντρωσης προϊόντων, πλαισίωσης, και τεχνικής και χρηματοδοτικής βοήθειας[semigr ]

>Κείμενο μετά την ψηφοφορία στο ΕΚ>

ότι η Κοινότητα μπορεί να βοηθήσει τους ενδεείς πληθυσμούς στις αγροτικές και αστικές περιοχές των αναπτυσσομένων χωρών συμμετέχοντας στη χρηματοδότηση των δράσεων στήριξης για την επισιτιστική ασφάλεια με την αγορά τροφίμων, σπόρων προς σπορά, γεωργικών εργαλείων και άλλων μέσων παραγωγής καθώς και με προγράμματα αποθεματοποίησης, με συστήματα έγκαιρου συναγερμού, συγκέντρωσης προϊόντων, πλαισίωσης, και τεχνικής και χρηματοδοτικής βοήθειας[semigr ]

(Τροπολογία 10)

Αιτιολογική σκέψη 14α) (νέα)

>Κείμενο μετά την ψηφοφορία στο ΕΚ>

ότι πρέπει να συνεχισθεί η ενίσχυση και η υποστήριξη περιφερειακών σχεδίων για την επισιτιστική ασφάλεια, συμπεριλαμβανομένων τριμερών ενεργειών στον τομέα της επισιτιστικής βοήθειας και των τοπικών αγορών με στόχο να αξιοποιηθεί η φυσική συμπληρωματικότητα των χωρών που ανήκουν στην ίδια περιοχή[semigr ] ότι οι πολιτικές επισιτιστικής ασφάλειας πρέπει να έχουν περιφερειακή διάσταση ώστε να προωθείται το εμπόριο ειδών διατροφής και η ολοκλήρωση σε περιφερειακό επίπεδο[semigr ]

(Τροπολογία 11)

Αιτιολογική σκέψη 14β) (νέα)

>Κείμενο μετά την ψηφοφορία στο ΕΚ>

ότι οι διεθνείς μεταφορές μεγάλων ποσοτήτων ειδών διατροφής σε διάφορα σημεία της υφηλίου είναι αναποτελεσματικές, δαπανηρές και έχουν αρνητικές συνέπειες για το περιβάλλον και ότι, ως εκ τούτου, πρέπει να δίδεται προτεραιότητα στις τοπικές αγορές, στις περιπτώσεις που αυτό είναι δυνατό[semigr ]

(Τροπολογία 13)

Δέκατη ένατη αιτιολογική σκέψη

>Αρχικό κείμενο>

ότι προς διευκόλυνση της εφαρμογής ορισμένων από τις προβλεπόμενες διατάξεις πρέπει να προβλεφθεί η στενή συνεργασία κρατών μελών και Επιτροπής στο πλαίσιο μιας επιτροπής επισιτιστικής βοήθειας[semigr ]

>Κείμενο μετά την ψηφοφορία στο ΕΚ>

ότι προς διευκόλυνση της εφαρμογής ορισμένων από τις προβλεπόμενες διατάξεις και προς εναρμόνισή τους με την πολιτική επισιτιστικής ασφάλειας της δικαιούχου χώρας, πρέπει να προβλεφθεί η στενή συνεργασία κρατών μελών και Επιτροπής στο πλαίσιο μιας επιτροπής επισιτιστικής ασφάλειας[semigr ]

(Τροπολογία 14)

Άρθρο 1, παράγραφος 1α) (νέα)

>Κείμενο μετά την ψηφοφορία στο ΕΚ>

1α. Οι βραχυπρόθεσμες παρεμβάσεις επισιτιστικής βοήθειας σε περιπτώσεις καταστροφών εκτελούνται στο πλαίσιο του κανονισμού που αφορά την ανθρωπιστική βοήθεια και δεν εμπίπτουν στο πεδίο εφαρμογής του παρόντος κανονισμού. Σε περιπτώσεις μεγάλων κρίσεων παρεμβαίνουν όλα τα κοινοτικά μέσα παροχής βοήθειας δρώντας εν στενή συνεργασία υπέρ των πληγέντων πληθυσμών.

(Τροπολογία 15)

Άρθρο 1, παράγραφος 3, πρώτη και δεύτερη παύλα, παύλα 2α(νέα)

>Αρχικό κείμενο>

- την προώθηση της επισιτιστικής ασφάλειας σε οικογενειακό, τοπικό, εθνικό και περιφερειακό επίπεδο[semigr ]

>Κείμενο μετά την ψηφοφορία στο ΕΚ>

- την προώθηση της επισιτιστικής ασφάλειας με επίκεντρο την φτώχεια για τους πληθυσμούς στις αναπτυσσόμενες χώρες και περιοχές[semigr ]

>Αρχικό κείμενο>

- την ανύψωση του επιπέδου διατροφής των δικαιούχων πληθυσμών[semigr ]

>Κείμενο μετά την ψηφοφορία στο ΕΚ>

- την ανύψωση του επιπέδου διατροφής των δικαιούχων πληθυσμών και την προώθηση της πρόσβασής τους σε ισορροπημένη διατροφή[semigr ]

>Κείμενο μετά την ψηφοφορία στο ΕΚ>

- τη βελτίωση του εφοδιασμού του πληθυσμού με πόσιμο ύδωρ[semigr ]

(Τροπολογία 41)

Άρθρο 1, παράγραφος 3, έκτη και έβδομη παύλα

>Αρχικό κείμενο>

- τη μείωση της εξάρτησής τους από την επισιτιστική βοήθεια[semigr ]

- την προώθηση της επισιτιστικής τους ανεξαρτησίας, είτε με την αύξηση της παραγωγής είτε με τη βελτίωση και την αύξηση της αγοραστικής δύναμης[semigr ]

>Κείμενο μετά την ψηφοφορία στο ΕΚ>

- την προώθηση της ανεξαρτησίας τους στον τομέα της διατροφής με στόχο τη μείωση της εξάρτησής τους από τις εισαγωγές τροφίμων[semigr ]

(Τροπολογία 16)

Άρθρο 2, παράγραφος 2, εισαγωγικό τμήμα και πρώτη, δεύτερη και τρίτη παύλα

>Αρχικό κείμενο>

2. Η χορήγηση της επισιτιστικής βοήθειας στηρίζεται κατ´ αρχήν στην αντικειμενική αξιολόγηση των πραγματικών αναγκών που αιτιολογούν αυτήν την βοήθεια, λαμβανομένων επίσης υπόψη των οικονομικών εκτιμήσεων[semigr ] για το σκοπό αυτό λαμβάνονται υπόψη τα ακόλουθα κριτήρια χωρίς να αποκλείονται και άλλες σχετικές εκτιμήσεις:

>Κείμενο μετά την ψηφοφορία στο ΕΚ>

2. Η χορήγηση της επισιτιστικής βοήθειας στηρίζεται αποκλειστικά στην αντικειμενική αξιολόγηση των πραγματικών αναγκών που αιτιολογούν αυτήν την βοήθεια, εφόσον τέτοιες δράσεις αποτελούν το μόνο κατάλληλο μέσο για τη βελτίωση της επισιτιστικής ασφάλειας ομάδων του πληθυσμού που δεν διαθέτουν τον τρόπο και τα μέσα να αντιμετωπίσουν μόνες τους τα προβλήματα της έλλειψης τροφίμων[semigr ] για το σκοπό αυτό λαμβάνονται υπόψη τα ακόλουθα κριτήρια χωρίς να αποκλείονται και άλλες σχετικές εκτιμήσεις:

>Αρχικό κείμενο>

- οι ελλείψεις τροφίμων

>Κείμενο μετά την ψηφοφορία στο ΕΚ>

- οι βασικές ελλείψεις τροφίμων

>Αρχικό κείμενο>

- το εισόδημα ανά κάτοικο και η ύπαρξη ιδιαίτερα φτωχών στρωμάτων του πληθυσμού[semigr ]

>Κείμενο μετά την ψηφοφορία στο ΕΚ>

- την επισιτιστική κατάσταση που μετράται με βάση τους δείκτες της ανθρώπινης και επισιτιστικής ανάπτυξης όπως είναι το ποσοστό παιδικής θνησιμότητας, ο μέσος όρος του βάρους των βρεφών κατά τη γέννηση, το ποσοστό των γυναικών που πάσχουν από αναιμία, η προσδοκώμενη μέση διάρκεια ζωής, η πρόσβαση του πληθυσμού σε πόσιμο ύδωρ και άλλα δεδομένα σχετικά με τη διατροφή [semigr ]

>Αρχικό κείμενο>

- οι κοινωνικοί δείκτες ευημερίας των ενδιαφερομένων πληθυσμών[semigr ]

(Τροπολογία 17)

Άρθρο 2, παράγραφος 3

>Αρχικό κείμενο>

3. Η χορήγηση της επισιτιστικής βοήθειας εξαρτάται, εφόσον απαιτείται, από την εφαρμογή πολυετών αναπτυξιακών σχεδίων μικρής διάρκειας, τομεακών δράσεων ή αναπτυξιακών προγραμμάτων, και κατά προτεραιότητα εκείνων που ευνοούν τη διαρκή και μακροπρόθεσμη παραγωγή τροφίμων στις δικαιούχες χώρες στο πλαίσιο μιας επισιτιστικής πολιτικής και στρατηγικής. Ενδεχομένως, η βοήθεια μπορεί να συμβάλει άμεσα στην υλοποίηση αυτών των σχεδίων, δράσεων ή προγραμμάτων. Η συμπληρωματικότητα εξασφαλίζεται με τη χρησιμοποίηση των ανταλλαγματικών κεφαλαίων η οποία θα καθορίζεται από κοινού από την Κοινότητα και τη δικαιούχο χώρα, όταν η βοήθεια της Κοινότητας προορίζεται προς πώληση. Όταν η επισιτιστική βοήθεια στηρίζει ένα πολυετές αναπτυξιακό πρόγραμμα μπορεί να λαμβάνει τη μορφή πολυετούς χορήγησης που συνδέεται με αυτό το πρόγραμμα. Η βοήθεια μπορεί συγκεκριμένα να έχει ως στόχο, εκτός από τη χορήγηση βασικών ειδών διατροφής, τη χορήγηση σπόρων προς σπορά, λιπασμάτων, εργαλείων, άλλων μέσων παραγωγής και βασικών προϊόντων, τη δημιουργία εφεδρικών αποθεμάτων, την τεχνική και χρηματοδοτική βοήθεια, καθώς και δράσεις ευαισθητοποίησης και κατάρτισης.

>Κείμενο μετά την ψηφοφορία στο ΕΚ>

3. Η χορήγηση της επισιτιστικής βοήθειας εξαρτάται, εφόσον απαιτείται, από την εφαρμογή πολυετών αναπτυξιακών σχεδίων μικρής διάρκειας, τομεακών δράσεων ή αναπτυξιακών προγραμμάτων, και κατά προτεραιότητα εκείνων που ευνοούν τη διαρκή και μακροπρόθεσμη παραγωγή τροφίμων και την επισιτιστική ασφάλεια στις δικαιούχες χώρες στο πλαίσιο μιας επισιτιστικής πολιτικής και στρατηγικής. Ενδεχομένως, η βοήθεια μπορεί να συμβάλει άμεσα στην υλοποίηση αυτών των σχεδίων, δράσεων ή προγραμμάτων. Η συμπληρωματικότητα εξασφαλίζεται με τη χρησιμοποίηση των ανταλλαγματικών κεφαλαίων η οποία θα καθορίζεται από κοινού από την Κοινότητα και τη δικαιούχο χώρα, ή, ενδεχομένως κατόπιν συμφωνίας μεταξύ της Κοινότητας και του φορέα ή της μη κυβερνητικής οργανώσεως που θα λάβει τη βοήθεια, όταν η βοήθεια της Κοινότητας προορίζεται προς πώληση. Όταν η επισιτιστική βοήθεια στηρίζει ένα πολυετές αναπτυξιακό πρόγραμμα μπορεί να λαμβάνει τη μορφή πολυετούς χορήγησης που συνδέεται με αυτό το πρόγραμμα. Η βοήθεια μπορεί συγκεκριμένα να έχει ως στόχο, εκτός από τη χορήγηση βασικών ειδών διατροφής, τη χορήγηση σπόρων προς σπορά, λιπασμάτων, εργαλείων, άλλων μέσων παραγωγής και βασικών προϊόντων, τη δημιουργία εφεδρικών αποθεμάτων, την τεχνική και χρηματοδοτική βοήθεια, καθώς και δράσεις ευαισθητοποίησης και κατάρτισης.

(Τροπολογία 18)

Άρθρο 3, τρίτο εδάφιο

>Αρχικό κείμενο>

3. Στόχος των δράσεων αυτών είναι να στηρίξουν, χάρη στα διαθέσιμα μέσα, την εκπόνηση και την εφαρμογή μιας επισιτιστικής στρατηγικής ή άλλων μέτρων που θα διευκολύνουν την επισιτιστική ασφάλεια των χωρών αυτών και θα τις ωθήσουν να μειώσουν την εξάρτησή τους από την επισιτιστική βοήθεια, ιδίως όσον αφορά τις χώρες με χαμηλό εισόδημα και σοβαρή έλλειψη τροφίμων. Πρέπει δε να συμβάλουν στη βελτίωση των συνθηκών διαβίωσης των φτωχότερων στρωμάτων του πληθυσμού στις εν λόγω χώρες.

>Κείμενο μετά την ψηφοφορία στο ΕΚ>

3. Στόχος των δράσεων αυτών είναι να στηρίξουν, χάρη στα διαθέσιμα μέσα, την εκπόνηση και την εφαρμογή μιας επισιτιστικής στρατηγικής ή άλλων μέτρων που θα διευκολύνουν την επισιτιστική ασφάλεια των αντίστοιχων πληθυσμών και θα ωθήσουν τις χώρες να μειώσουν την εξάρτησή τους από την επισιτιστική βοήθεια, ιδίως όσον αφορά τις χώρες με χαμηλό εισόδημα και σοβαρή έλλειψη τροφίμων. Πρέπει δε να συμβάλουν στη βελτίωση των συνθηκών διαβίωσης των φτωχότερων στρωμάτων του πληθυσμού στις εν λόγω χώρες.

(Τροπολογία 19)

Άρθρο 4

>Αρχικό κείμενο>

Οι δράσεις στήριξης για την επισιτιστική ασφάλεια μπορούν να εφαρμοστούν υπέρ των αναπτυσσομένων χωρών που είναι επιλέξιμες για δράσεις Κοινοτικής επισιτιστικής βοήθειας με βάση τον παρόντα κανονισμό, για μέρος ή για το σύνολο της επισιτιστικής βοήθειας που τους χορηγούνται ή που μπορούν να τους χορηγηθούν, και λαμβανομένης ιδίως υπόψη της παραγωγής, της κατανάλωσης και του επιπέδου των αποθεμάτων της ενδιαφερόμενης χώρας, της επισιτιστικής κατάστασης του πληθυσμού της καθώς και της επισιτιστικής βοήθειας που έχουν χορηγήσει άλλοι χορηγοί.

>Κείμενο μετά την ψηφοφορία στο ΕΚ>

Οι δράσεις στήριξης για την επισιτιστική ασφάλεια μπορούν να εφαρμοστούν υπέρ των αναπτυσσομένων χωρών και διεθνών ή μη κυβερνητικών οργανώσεων που είναι επιλέξιμες για δράσεις Κοινοτικής επισιτιστικής βοήθειας με βάση τον παρόντα κανονισμό, για μέρος ή για το σύνολο της επισιτιστικής βοήθειας που τους χορηγούνται ή που μπορούν να τους χορηγηθούν, και λαμβανομένης ιδίως υπόψη της παραγωγής, της κατανάλωσης και του επιπέδου των αποθεμάτων της ενδιαφερόμενης χώρας, της επισιτιστικής κατάστασης του πληθυσμού της καθώς και της επισιτιστικής βοήθειας που έχουν χορηγήσει άλλοι χορηγοί.

(Τροπολογία 20)

Άρθρο 5, εισαγωγική πρόταση

>Αρχικό κείμενο>

Οι δράσεις στήριξης για την επισιτιστική ασφάλεια είναι δράσεις χρηματοδοτικής και τεχνικής βοήθειας που αποσκοπούν, σύμφωνα με τους στόχους του άρθρου 1, στη βελτίωση της επισιτιστικής ασφάλειας μέσω της συμβολής ιδίως στη χρηματοδότηση:

>Κείμενο μετά την ψηφοφορία στο ΕΚ>

Οι δράσεις στήριξης για την επισιτιστική ασφάλεια είναι δράσεις χρηματοδοτικής και τεχνικής βοήθειας που αποσκοπούν, σύμφωνα με τους στόχους του άρθρου 1, στη βελτίωση της μακροπρόθεσμα βιώσιμης επισιτιστικής ασφάλειας μέσω της συμβολής ιδίως στη χρηματοδότηση:

(Tροπολογία 21)

Άρθρο 5, δεύτερη έως όγδοη παύλα

>Αρχικό κείμενο>

- ενεργειών στήριξης της αγροτικής πίστης[semigr ]

>Κείμενο μετά την ψηφοφορία στο ΕΚ>

- ενεργειών στήριξης της αγροτικής πίστης που επικεντρώνονται ιδιαίτερα στις γυναίκες[semigr ]

>Αρχικό κείμενο>

- ενεργειών αποθεματοποίησης στο κατάλληλο επίπεδο

>Κείμενο μετά την ψηφοφορία στο ΕΚ>

- ενεργειών αποθεματοποίησης στο κατάλληλο επίπεδο

>Κείμενο μετά την ψηφοφορία στο ΕΚ>

- μέτρων για τον εφοδιασμό του πληθυσμού με πόσιμο ύδωρ[semigr ]

>Αρχικό κείμενο>

- ενεργειών που αφορούν την εμπορία, τη μεταφορά, τη διανομή ή τη μεταποίηση γεωργικών προϊόντων και ειδών διατροφής[semigr ]

>Κείμενο μετά την ψηφοφορία στο ΕΚ>

- ενεργειών που αφορούν την ενίσχυση εκείνων που ασχολούνται με την εμπορία, τη μεταφορά, τη διανομή ή τη μεταποίηση γεωργικών προϊόντων και ειδών διατροφής[semigr ]

>Αρχικό κείμενο>

- δράσεων στήριξης του ιδιωτικού τομέα για τηνανάπτυξη του εμπορίου σε εθνικό, περιφερειακό και διεθνές επίπεδο[semigr ]

>Αρχικό κείμενο>

- δραστηριοτήτων εφαρμοσμένης έρευνας και κατάρτισης επί τόπου,

>Κείμενο μετά την ψηφοφορία στο ΕΚ>

- δραστηριοτήτων εφαρμοσμένης έρευνας και κατάρτισης επί τόπου,

>Αρχικό κείμενο>

- σχεδίων ανάπτυξης της παραγωγής βασικών ειδών διατροφής[semigr ]

>Κείμενο μετά την ψηφοφορία στο ΕΚ>

- σχεδίων ανάπτυξης της φιλοπεριβαλλοντικής παραγωγής βασικών ειδών διατροφής[semigr ]

>Αρχικό κείμενο>

- συνοδευτικών δραστηριοτήτων και δραστηριοτήτων ευαισθητοποίησης, τεχνικής βοήθειας και κατάρτισης επί τόπου.

>Κείμενο μετά την ψηφοφορία στο ΕΚ>

- συνοδευτικών δραστηριοτήτων και δραστηριοτήτων ευαισθητοποίησης, τεχνικής βοήθειας και κατάρτισης επί τόπου που απευθύνονται ιδιαίτερα στις γυναίκες και σε οργανώσεις παραγωγών[semigr ]

>Κείμενο μετά την ψηφοφορία στο ΕΚ>

- προγραμμάτων για την παραγωγή λιπασμάτων από ακατέργαστες και πρώτες ύλες στις δικαιούχους χώρες.

>Κείμενο μετά την ψηφοφορία στο ΕΚ>

- δραστηριοτήτων στήριξης των τοπικών οργάνων επισιτιστικής βοήθειας, συμπεριλαμβανομένης της επί τόπου κατάρτισης.

(Τροπολογία 22)

Άρθρο 6, δεύτερο εδάφιο

>Αρχικό κείμενο>

Πρέπει να εξασφαλίζεται ότι οι δράσεις αυτές θα λαμβάνουν υπόψη τα άλλα μέσα της βοήθειας της Κοινότητας, συμπεριλαμβανομένης της χρησιμοποίησης των ανταλλαγματικών κεφαλαίων που αποφέρει η πώληση της επισιτιστικής βοήθειας, και ότι θα είναι σύμφωνες προς την αναπτυξιακή πολιτική που εφαρμόζει η Κοινότητα.

>Κείμενο μετά την ψηφοφορία στο ΕΚ>

Πρέπει να εξασφαλίζεται ότι οι δράσεις αυτές διασφαλίζουν τη συνοχή με τα υπόλοιπα μέσα της κοινοτικής αναπτυξιακής βοήθειας, συμπεριλαμβανομένης της χρησιμοποίησης των ανταλλαγματικών κεφαλαίων που αποφέρει η πώληση της επισιτιστικής βοήθειας, και ότι θα είναι σύμφωνες προς την αναπτυξιακή πολιτική που εφαρμόζει η Κοινότητα.

(Τροπολογία 23)

Άρθρο 8, πρώτη παύλα

>Αρχικό κείμενο>

- συστήματα έγκαιρης προειδοποίησης και συλλογής στοιχείων για την εξέλιξη των συγκομιδών, των αποθεμάτων και των αγορών, των επιπέδων διατροφής και ευπάθειας, ώστε να βελτιωθεί η ενημέρωση για την επισιτιστική κατάσταση στις ενδιαφερόμενες χώρες[semigr ]

>Κείμενο μετά την ψηφοφορία στο ΕΚ>

- συστήματα έγκαιρης προειδοποίησης και συλλογής στοιχείων για την εξέλιξη των συγκομιδών, των αποθεμάτων και των αγορών, της οικογενειακής διατροφής και της ευπάθειας του πληθυσμού, ώστε να βελτιωθεί η ενημέρωση για την επισιτιστική κατάσταση στις ενδιαφερόμενες χώρες[semigr ]

(Τροπολογία 24)

Άρθρο 9, παράγραφος 2, σημείο α)

>Αρχικό κείμενο>

α) να έχουν συσταθεί ως αυτόνομοι οργανισμοί μη κερδοσκοπικού χαρακτήρα σε ένα κράτος μέλος της Ευρωπαϊκής Κοινότητας σύμφωνα με τη εθνική του νομοθεσία[semigr ]

>Κείμενο μετά την ψηφοφορία στο ΕΚ>

α) όσον αφορά ευρωπαϊκούς ΜΚΟ: να έχουν συσταθεί ως αυτόνομοι οργανισμοί μη κερδοσκοπικού χαρακτήρα σε ένα κράτος μέλος της Ευρωπαϊκής Κοινότητας σύμφωνα με τη εθνική του νομοθεσία[semigr ]

(Τροπολογία 25)

Άρθρο 11, παράγραφος 1

>Αρχικό κείμενο>

1. Η συγκέντρωση των προϊόντων διατροφής πραγματοποιείται στην κοινοτική αγορά, στη δικαιούχο χώρα ή σε μια αναπτυσσόμενη χώρα (που αναφέρεται στο παράρτημα) που ανήκει ει δυνατόν στην ίδια γεωγραφική περιοχή.

>Κείμενο μετά την ψηφοφορία στο ΕΚ>

1. Η συγκέντρωση των προϊόντων διατροφής πραγματοποιείται κατ´ αρχήν στη δικαιούχο χώρα ή σε μια αναπτυσσόμενη χώρα (που αναφέρεται στο παράρτημα) που ανήκει στην ίδια γεωγραφική περιοχή. Εάν τούτο είναι αδύνατο, η συγκέντρωση της βοήθειας πραγματοποιείται σε μια άλλη αναπτυσσόμενη χώρα που αναφέρεται στο παράρτημα του παρόντος κανονισμού ή στην κοινοτική αγορά, εφόσον οι ανωτέρω εναλλακτικές λύσεις δεν είναι δυνατές.

(Τροπολογία 26)

Άρθρο 11, παράγραφος 3

>Αρχικό κείμενο>

3. Η συγκέντρωση των προϊόντων διατροφής που είναι διαθέσιμα στην αγορά μπορεί να γίνει και στην αγορά αναπτυσσόμενης χώρας, εφόσον η οικονομική αποτελεσματικότητα είναι μεγαλύτερη σε σχέση με τη συγκέντρωση στην εσωτερική αγορά.

>Κείμενο μετά την ψηφοφορία στο ΕΚ>

3. Η συγκέντρωση των προϊόντων διατροφής που είναι διαθέσιμα στην αγορά θα γίνεται και στην αγορά αναπτυσσόμενης χώρας, εφόσον η οικονομική αποτελεσματικότητα είναι μεγαλύτερη σε σχέση με τη συγκέντρωση στην εσωτερική αγορά ή στο βαθμό που η συγκέντρωση στην αγορά αναπτυσσόμενης χώρας εξασφαλίζει μεγαλύτερη αποτελεσματικότητα της δράσεως της επισιτιστικής βοήθειας ή μεγαλύτερη αποτελεσματικότητα στη βελτίωση της επισιτιστικής ασφάλειας στη χώρα αγοράς.

(Τροπολογία 27)

Άρθρο 11, παράγραφος 4

>Αρχικό κείμενο>

4. Όταν η αγορά πραγματοποιείται στη δικαιούχο ή σε μια αναπτυσσόμενη χώρα, πρέπει να εξασφαλιστεί ότι αυτή η αγορά δεν απειλεί να διαταράξει την αγορά της εν λόγω χώρας ή των αναπτυσσομένων χωρών της ίδιας περιοχής ούτε να έχει αρνητικές επιπτώσεις στον ανεφοδιασμό των πληθυσμών τους σε τρόφιμα. Αυτές οι αγορές προϊόντων πρέπει να εντάσσονται όσο το δυνατόν πληρέστερα στο πλαίσιο της εφαρμογής της αναπτυξιακής πολιτικής της Κοινότητας έναντι της χώρας αυτής, ιδίως σε θέματα προώθησης της επισιτιστικής ασφάλειας ή σε περιφερειακό επίπεδο.

>Κείμενο μετά την ψηφοφορία στο ΕΚ>

4. Όταν η αγορά ή η πώληση πραγματοποιείται στη δικαιούχο ή σε μια αναπτυσσόμενη χώρα, πρέπει να εξασφαλιστεί ότι αυτή η αγορά ή η πώληση δεν απειλεί να διαταράξει την αγορά της εν λόγω χώρας ή των αναπτυσσομένων χωρών της ίδιας περιοχής ούτε να έχει αρνητικές επιπτώσεις στην τοπική παραγωγή ή τον επισιτιστικό ανεφοδιασμό των πληθυσμών τους. Αυτές οι αγορές ή πωλήσεις προϊόντων πρέπει να εντάσσονται όσο το δυνατόν πληρέστερα στο πλαίσιο της εφαρμογής της αναπτυξιακής πολιτικής της Κοινότητας έναντι της χώρας αυτής, ιδίως σε θέματα προώθησης της επισιτιστικής ασφάλειας ή σε περιφερειακό επίπεδο.

(Τροπολογία 28)

Άρθρο 12, δεύτερο εδάφιο

>Αρχικό κείμενο>

Στην περίπτωση αυτή, η κοινοτική συνεισφορά μπορεί να λαμβάνει τη μορφή της διάθεσης συναλλάγματος υπέρ των ενδιαφερομένων χωρών το οποίο θα τίθεται στη διάθεση των ιδιωτικών φορέων με την επιφύλαξη ότι η δράση αυτή εντάσσεται σε μια πολιτική επισιτιστικής ασφάλειας (συμπεριλαμβανομένης της στρατηγικής εισαγωγών βασικών προϊόντων διατροφής) που θα συμφωνεί προς την οικονομική πολιτική.

>Κείμενο μετά την ψηφοφορία στο ΕΚ>

Στην περίπτωση αυτή, η κοινοτική συνεισφορά μπορεί να λαμβάνει τη μορφή της διάθεσης συναλλάγματος υπέρ των ενδιαφερομένων χωρών το οποίο θα τίθεται στη διάθεση των ιδιωτικών φορέων με την επιφύλαξη ότι η δράση αυτή εντάσσεται σε μία κοινωνικο-οικονομική και γεωργική πολιτική της οποίας στόχος θα είναι η καταπολέμηση της φτώχειας, (συμπεριλαμβανομένης της στρατηγικής εισαγωγών βασικών προϊόντων διατροφής). Oι δικαιούχοι υποχρεούνται να αποδείξουν την ορθή χρησιμοποίηση των διατεθέντων πόρων. Πρέπει να δίδεται προτεραιότητα στις ιδιωτικές μικρομεσαίες επιχειρήσεις για να διασφαλίζεται η συμπληρωματικότητα των δράσεων. Η Επιτροπή, στο πλαίσιο των εκτελεστικών της αρμοδιοτήτων, μπορεί να θεσπίζει μέτρα υπέρ των ιδιωτικών μικρομεσαίων επιχειρήσεων.

(Τροπολογία 29)

Άρθρο 15, τέταρτο εδάφιο

>Αρχικό κείμενο>

Τα ενδεχόμενα ανταλλαγματικά κεφάλαια χρησιμοποιούνται σύμφωνα με τους στόχους που καθορίζει ο παρών κανονισμός και η διαχείρισή τους γίνεται σε συμφωνία με την Επιτροπή.

>Κείμενο μετά την ψηφοφορία στο ΕΚ>

Τα ενδεχόμενα ανταλλαγματικά κεφάλαια χρησιμοποιούνται σύμφωνα με τους στόχους που καθορίζει ο παρών κανονισμός και η διαχείρισή τους γίνεται σε συμφωνία με την Επιτροπή. Οι αρμόδιες αρχές της δικαιούχου χώρας τηρούν λογιστικά βιβλία για την είσπραξη και τη χρησιμοποίηση των κεφαλαίων και υποχρεούνται σε απόδοση λογαριασμού.

(Τροπολογία 30)

Άρθρο 17, πρώτο εδάφιο

>Αρχικό κείμενο>

Η συμμετοχή σε προσκλήσεις για την υποβολή προσφορών, σε διαγωνισμούς, σε αναθέσεις και συμβάσεις είναι ανοικτή, επί ίσοις όροις, σε όλα τα φυσικά και νομικά πρόσωπα της Ευρωπαϊκής Κοινότητας και των

δικαιούχων χωρών. Η Επιτροπή μπορεί να επεκτεινει τη συμμετοχή στις δράσεις που προβλέπονται στο άρθρο 11, παράγραφος 2 στα φυσικά και νομικά πρόσωπα των χωρών στις οποίες γίνεται η συγκέντρωση.

>Κείμενο μετά την ψηφοφορία στο ΕΚ>

Η συμμετοχή σε δημόσιες προσκλήσεις για την υποβολή προσφορών, σε διαγωνισμούς, σε αναθέσεις και συμβάσεις είναι ανοικτή, επί ίσοις όροις, σε όλα τα φυσικά και νομικά πρόσωπα της Ευρωπαϊκής Ένωσης και των δικαιούχων χωρών. Η Επιτροπή μπορεί να επεκτεινει τη συμμετοχή στις δράσεις που προβλέπονται στο άρθρο 11, παράγραφος 2 στα φυσικά και νομικά πρόσωπα των χωρών στις οποίες γίνεται η συγκέντρωση.

(Τροπολογία 31)

Άρθρο 19, παράγραφος 2

>Αρχικό κείμενο>

2. Η βοήθεια τίθεται σε εφαρμογή μόνο όταν ο δικαιούχος τηρεί τους όρους αυτούς.

>Κείμενο μετά την ψηφοφορία στο ΕΚ>

2. Η βοήθεια τίθεται σε εφαρμογή στις δικαιούχους χώρες, τις διεθνείς ή μη κυβερνητικές οργανώσεις, μόνο όταν ο δικαιούχος τηρεί τους όρους αυτούς.

(Tροπολογία 32)

Άρθρο 20, εδάφιο 2α (νέο)

>Κείμενο μετά την ψηφοφορία στο ΕΚ>

Η Επιτροπή μεριμνά ώστε να επιτευχθεί η απαιτούμενη εναρμόνιση μεταξύ των διαφόρων Γενικών Διευθύνσεων και των υπηρεσιών της, προκειμένου να διασφαλισθεί η συμβατότητα των δράσεων στον τομέα της επισιτιστικής βοήθειας και ασφάλειας με τις δράσεις σε άλλους τομείς, όπως στον τομέα της Κοινής Γεωργικής Πολιτικής.

(Τροπολογία 33)

Άρθρο 21

>Αρχικό κείμενο>

1. Το Συμβούλιο, αποφασίζοντας με ειδική πλειοψηφία κατόπιν προτάσεως της Επιτροπής και γνωμοδοτήσεως του Ευρωπαϊκού Κοινοβουλίου, μερίδιο που καταλογίζεται στην Κοινότητα από το συνολικό ποσό της βοήθειας σε σιτηρά που προβλέπει η Σύμβαση Επισιτιστικής Βοήθειας και μεριμνά ώστε η συνολική συνεισφορά της Κοινότητας και των κρατών μελών της να καλύπτει τουλάχιστον τις ποσότητες που προβλέπει η Σύμβαση αυτή.

2. Η Επιτροπή αναλαμβάνει το συντονισμό της Κοινότητας και των κρατών μελών της όσον αφορά την παροχή της βοήθειας σε σιτηρά δυνάμει της Σύμβασης Επισιτιστικής Βοήθειας και μεριμνά ούτως ώστε η συνολική συνεισφορά της Κοινότητας και των κρατών μελών της να καλύπτει τουλάχιστον τις ποσότητες που προβλέπει η Σύμβαση αυτή.

>Κείμενο μετά την ψηφοφορία στο ΕΚ>

Στον τομέα της επισιτιστικής βοήθειας το Συμβούλιο, με ειδική πλειοψηφία, κατόπιν προτάσεως της Επιτροπής και γνωμοδοτήσεως του Ευρωπαϊκού Κοινοβουλίου,

- καθορίζει την κατανομή μεταξύ κοινοτικών και εθνικών μέτρων της βοήθειας σε σιτηρά που προβλέπεται από τη Σύμβαση Επιστιτιστικής Βοήθειας[semigr ]

- καθορίζει την κατανομή μεταξύ των κρατών μελών όσον αφορά τις ενέργειες κάθε κράτους μέλους στον τομέα των σιτηρών που προβλέπονται από τη Σύμβαση Επισιτιστικής Βοήθειας[semigr ]

(Τροπολογία 34)

Άρθρο 22, τρίτη παύλα

>Αρχικό κείμενο>

- καθορίζει την κατανομή μεταξύ των διαφόρων δικαιούχων, εκφρασμένη σε ποσότητες και σε κόστος των προϊόντων που μπορούν να συγκεντρωθούν εντός των ορίων του προϋπολογισμού για κάθε προϊόν[semigr ]

>Κείμενο μετά την ψηφοφορία στο ΕΚ>

- καθορίζει την κατανομή μεταξύ των διαφόρων δικαιούχων, εκφρασμένη σε ποσότητες και σε κόστος των προϊόντων[semigr ]

(Τροπολογία 35)

Άρθρο 23, πρώτη παύλα

>Αρχικό κείμενο>

- για τη χορήγηση της επισιτιστικής βοήθειας ή βοήθειας υποκατάστασης και για τον καθορισμό των όρων χορήγησης αυτής της βοήθειας[semigr ]

>Κείμενο μετά την ψηφοφορία στο ΕΚ>

- για τη χορήγηση της επισιτιστικής βοήθειας ή βοήθειας για την στήριξη της επισιτιστικής ασφάλειας και για τον καθορισμό των όρων χορήγησης αυτής της βοήθειας[semigr ]

(Τροπολογία 36)

Άρθρο 26, παράγραφος 2

>Αρχικό κείμενο>

2. Η επιτροπή πρέπει να εξετάζει τις επιπτώσεις κάθε πρότασης για μακροπρόθεσμη ανάληψη δαπανών επισιτιστικής ασφάλειας σε οικογενειακό, τοπικό, εθνικό και περιφερειακό επίπεδο στις δικαιούχους χώρες, αφού λαμβάνονται υπόψη οι αρχές που θέτει το άρθρο 1. Η επιτροπή αναλύει επίσης και παρακολουθεί τις πολιτικές για την επισιτιστική ασφάλεια για τις οποίες χορηγείται κοινοτική βοήθεια και εξετάζει τις προτάσεις για την ανάληψη κοινών πρωτοβουλιών.

>Κείμενο μετά την ψηφοφορία στο ΕΚ>

2. Η επιτροπή πρέπει να εξετάζει τις επιπτώσεις κάθε πρότασης για μακροπρόθεσμη ανάληψη δαπανών επισιτιστικής ασφάλειας σε οικογενειακό, τοπικό, εθνικό και περιφερειακό επίπεδο στις δικαιούχους χώρες, αφού λαμβάνονται υπόψη οι αρχές που θέτει το άρθρο 1. Η επιτροπή αναλύει επίσης και παρακολουθεί τις πολιτικές για την επισιτιστική ασφάλεια για τις οποίες χορηγείται βοήθεια σε κοινοτικό ή εθνικό επίπεδο και εξετάζει τις προτάσεις για την ανάληψη κοινών πρωτοβουλιών.

(Τροπολογία 37)

Άρθρο 28, παράγραφος 1, πρώτο εδάφιο

>Αρχικό κείμενο>

1. Προκειμένου να εξασφαλισθεί η αρχή της συμπληρωματικότητας που προβλέπεται από τη Συνθήκη και να ενισχυθεί η αποτελεσματικότητα και η συνοχή των κοινοτικών και εθνικών μέτρων επισιτιστικής βοήθειας και των δράσεων στήριξης της επισιτιστικής ασφάλειας, η Επιτροπή θα καταβάλει προσπάθειες ώστε να εξασφαλίσει, στο μέτρο του δυνατού, το στενό συντονισμό των δραστηριοτήτων της και των δραστηριοτήτων των κρατών μελών, τόσο σε επίπεδο αποφάσεων όσο και επί τόπου και μπορεί να αναλάβει κάθε χρήσιμη πρωτοβουλία για την προώθησή τους.

>Κείμενο μετά την ψηφοφορία στο ΕΚ>

1. Προκειμένου να εξασφαλισθεί η αρχή της συμπληρωματικότητας που προβλέπεται από τη Συνθήκη και να ενισχυθεί η αποτελεσματικότητα και η συνοχή των κοινοτικών και εθνικών μέτρων επισιτιστικής βοήθειας και των δράσεων στήριξης της επισιτιστικής ασφάλειας, η Επιτροπή θα καταβάλει προσπάθειες ώστε να εξασφαλίσει, στο μέτρο του δυνατού, το στενό συντονισμό των δραστηριοτήτων της και των δραστηριοτήτων των κρατών μελών, καθώς και το συντονισμό με άλλες πολιτικές της ΕΕ, τόσο σε επίπεδο αποφάσεων όσο και επί τόπου και μπορεί να αναλάβει κάθε χρήσιμη πρωτοβουλία για την προώθησή τους.

(Τροπολογία 38)

Άρθρο 28, παράγραφος 1, δεύτερο εδάφιο

>Αρχικό κείμενο>

Προς το σκοπό αυτό τα κράτη μέλη κοινοποιούν στην Επιτροπή τις εθνικές τους δράσεις επισιτιστικής βοήθειας. Η Επιτροπή, ενεργώντας σύμφωνα προς τη διαδικασία που προβλέπει το άρθρο 27, καθορίζει τις λεπτομέρειες κοινοποίησης των εθνικών δράσεων.

>Κείμενο μετά την ψηφοφορία στο ΕΚ>

Προς το σκοπό αυτό τα κράτη μέλη κοινοποιούν στην Επιτροπή τις εθνικές τους δράσεις επισιτιστικής βοήθειας καθώς και τα προγράμματά τους σχετικά με την επισιτιστική ασφάλεια. Η Επιτροπή, ενεργώντας σύμφωνα προς τη διαδικασία που προβλέπει το άρθρο 27, καθορίζει τις λεπτομέρειες κοινοποίησης των εθνικών δράσεων.

(Τροπολογία 39)

Άρθρο 30, πρώτο εδάφιο

>Αρχικό κείμενο>

Η Επιτροπή προβαίνει τακτικά σε αξιολογήσεις σημαντικών δράσεων επισιτιστικής βοήθειας προκειμένου να διαπιστώσεις αν έχουν επιτευχθεί οι στόχοι που έχουν καθοριστεί κατά την εξέταση αυτών των δράσεων και να δώσει οδηγίες για τη βελτίωση της αποτελεσματικότητας των μελλοντικών δράσεων. Ενημερώνει δε τακτικά την επιτροπή σχετικά με τα προγράμματα αξιολόγησης.

>Κείμενο μετά την ψηφοφορία στο ΕΚ>

Η Επιτροπή προβαίνει τακτικά σε αξιολογήσεις σημαντικών δράσεων επισιτιστικής βοήθειας προκειμένου να διαπιστώσεις αν έχουν επιτευχθεί οι στόχοι που έχουν καθοριστεί κατά την εξέταση αυτών των δράσεων και να δώσει οδηγίες για τη βελτίωση της αποτελεσματικότητας των μελλοντικών δράσεων. Ενημερώνει δε τακτικά την επιτροπή και το Ευρωπαϊκό Κοινοβούλιο τουλάχιστον μία φορά το χρόνο σχετικά με τα προγράμματα αξιολόγησης.

(Τροπολογία 40)

Άρθρο 30, εδάφιο 2α (νέο)

>Κείμενο μετά την ψηφοφορία στο ΕΚ>

Η Επιτροπή προβαίνει επίσης στην αξιολόγηση της συμπληρωματικότητας μεταξύ των δράσεων επισιτιστικής βοήθειας και ασφάλειας και άλλων πολιτικών της ΕΕ.